6.

ŠPECIFICKÉ MONTÁŽNE POŽIADAVKY 6.1 Diaľkové svetlomety 6.1.1 Počet: jeden alebo dva. 6.1.2 Usporiadanie: žiadne osobitné špecifikácie. 6.1.3 Umiestnenie 6.1.3.1 Vzhľadom k šírke: — samostatný diaľkový svetlomet môže byť montovaný nad alebo pod, alebo na jednej či druhej strane iného čelného svietidla: ak sú tieto svetlá jedno nad druhým, musí byť referenčný stred diaľkového svetlometu umiestnený v strednej pozdĺžnej rovine vozidla; ak sú tieto svietidlá vedľa seba, musia byť ich referenčné stredy symetrické voči strednej pozdĺžnej rovine vozidla, — diaľkový svetlomet, ktorý je zlúčený s iným čelným svietidlom, musí byť namontovaný tak, aby jeho referenčný stred bol umiestnený v strednej pozdĺžnej rovine vozidla; ak je však vozidlo vybavené taktiež samostatným stretávacím svetlometom montovaným vedľa svetlometu diaľkového, musia byť ich referenčné stredy symetrické voči strednej pozdĺžnej rovine vozidla, — dva diaľkové svetlomety, z ktorých je jeden alebo obidva zlúčený(é) s iným čelným svietidlom, musia byť namontované tak, aby ich referenčné stredy boli symetrické voči strednej pozdĺžnej rovine vozidla. 6.1.3.2 Vzhľadom k dĺžke: na prednej časti vozidla. Táto požiadavka sa považuje za splnenú, ak vyžarované svetlo neobťažuje vodiča priamo ani nepriamo cez spätné zrkadlá a/alebo iné odrážajúce plochy na vozidle. 6.1.3.3 Vzdialenosť medzi okrajom svietiacej plochy ktoréhokoľvek samostatného diaľkového svetlometu a okraja stretávacieho svetlometu nesmie v žiadnom prípade presiahnuť 200 mm. 6.1.3.4 Vzdialenosť medzi svietiacimi plochami dvoch diaľkových svetlometov nesmie presiahnuť 200 mm. 6.1.4 Geometrická viditeľnosť Viditeľnosť svietiacej plochy, dokonca v zónach ktoré sa nejavia ako osvetlené v smere uvažovaného pozorovania, musí byť zabezpečená vo vnútri rozbiehajúceho sa priestoru ohraničeného priamkami, vychádzajúcimi od obrysu svietiacej plochy a zvierajúcimi s referenčnou osou svetlometu uhol najmenej 5°. Východzím bodom uhlov geometrickej viditeľnosti je obrys priemetu svietiacej plochy na priečnu rovinu dotýkajúcu sa najprednejšej časti rozptylového skla svetlometu. 6.1.5 Orientácia: smerom dopredu . Môže sa natáčať s uhlom riadenia. 6.1.6 Môže byť v skupine so stretávacím svetlometom a inými prednými svietidlami. 6.1.7 Nesmie byť združený so žiadnym iným svietidlom. 6.1.8 Môže byť zlúčený: 6.1.8.1 so stretávacím svetlometom; 6.1.8.2 s predným obrysovým svetlom; 6.1.8.3 s predným hmlovým svetlom. 6.1.9 Elektrické zapojenie Diaľkové svetlomety musia byť rozsvietené súčasne. Pri prepnutí zo stretávacieho svetla na svetlo diaľkové musia svietiť všetky diaľkové svetlomety. Všetky diaľkové svetlomety musia byť zhasnuté súčasne po prepnutí z diaľkového svetla na svetlo stretávacie. Stretávacie svetlomety môžu zostať svietiť súčasne so svetlometmi diaľkovými. 6.1.10 Kontrolka zapojenia obvodu: povinná . ▼C1 ▼B Modré neblikajúce kontrolné svetlo. 6.1.11 Iné požiadavky: maximálna svietivosť diaľkových svetlometov, ktoré môžu byť rozsvietené súčasne, nesmie presiahnuť 225 000 cd (hodnota podľa typového schválenia komponentu). 6.2 Stretávacie svetlomety 6.2.1 Počet: jeden alebo dva 6.2.2 Usporiadanie: žiadne osobitné špecifikácie. 6.2.3 Umiestnenie 6.2.3.1 Vzhľadom k šírke: — samostatný stretávací svetlomet môže byť montovaný nad alebo pod, alebo na jednej či na druhej strane iného čelného svietidla: ak sú tieto svetlá nad sebou, musí byť referenčný stred stretávacieho svetlometu umiestnený v strednej pozdĺžnej rovine vozidla; ak sú tieto svietidlá vedľa seba, musia byť ich referenčné stredy symetrické voči strednej pozdĺžnej rovine vozidla, — stretávací svetlomet, ktorý je zlúčený s iným čelným svietidlom, musí byť namontovaný tak, aby jeho referenčný stred bol umiestnený v strednej pozdĺžnej rovine vozidla; ak je však vozidlo vybavené tiež samostatným diaľkovým svetlometom montovaným vedľa svetlometu stretávacieho, musia byť ich referenčné stredy symetrické voči strednej pozdĺžnej rovine vozidla, — dva stretávacie svetlomety, z ktorých je jeden alebo obidva zlúčený(é) s iným čelným svietidlom, musia byť namontované tak, aby ich referenčné stredy boli symetrické voči strednej pozdĺžnej rovine vozidla. 6.2.3.2 Vzhľadom k výške: minimálne 500 mm a maximálne 1 200 mm nad vozovkou. 6.2.3.3 Vzhľadom k dĺžke: na prednej časti vozidla. Táto požiadavka sa považuje za splnenú, ak vyžarované svetlo neobťažuje vodiča priamo ani nepriamo cez spätné zrkadlá a/alebo iné odrážajúce plochy na vozidle. 6.2.3.4 Vzdialenosť medzi svietiacimi plochami dvoch stretávacích svetlometov nesmie presiahnuť 200 mm. 6.2.4 Geometrická viditeľnosť Je určená uhlami α a β podľa bodu A 10 prílohy I: α = 15° hore a 10° dole; β = 45° vľavo a vpravo, ak je iba jeden stretávací svetlomet; 45° von a 10° dovnútra, ak sú stretávacie svetlomety dva. Prítomnosť panelov alebo iných položiek vybavenia v blízkosti svetlometu nesmie spôsobiť sekundárne efekty, ktoré by obťažovali ostatných užívateľov cesty. 6.2.5 Orientácia: smerom dopredu. Môže sa natáčať s uhlom riadenia. Vertikálny sklon stretávacieho svetla musí zostať medzi -0,5 a -2,5 %, s výnimkou prípadu, ak existuje vonkajšie nastavovacie zariadenie. 6.2.6 Môže byť v skupine s diaľkovým svetlometom a ostatnými prednými svietidlami. 6.2.7 Nesmie byť združený so žiadnym iným svietidlom. 6.2.8 Môže byť zlúčený s diaľkovým svetlometom a ostatnými prednými svietidlami. 6.2.9 Elektrické zapojenie Prepínač na stretávacie svetlo musí vypnúť súčasne všetky diaľkové svetlomety, zatiaľčo stretávacie svetlá môžu zostať rozsvietené súčasne so svetlami diaľkovými. 6.2.10 Kontrolka zapojenia obvodu: nepovinná. Zelené neblikajúce kontrolné svetlo. 6.2.11 Iné požiadavky: žiadne. 6.3 Smerové svetlá 6.3.1 Počet: dve na každej strane. 6.3.2 Usporiadanie: dve predné a dve zadné smerové svetlá. 6.3.3 Umiestnenie 6.3.3.1 Vzhľadom k šírke: 6.3.3.1.1 Nasledovné platí súčasne na predné smerové svetlá: 6.3.3.1.1.1 medzi svietiacimi plochami musí byť minimálna vzdialenosť 240 mm; 6.3.3.1.1.2 musia byť umiestnené na vonkajšej strane zvislých pozdĺžnych rovín, ktoré sú dotyčnicami k vonkajším okrajom svietiacich plôch svetlometu(ov); 6.3.3.1.1.3 medzi svietiacimi plochami smerových svetiel a najbližšieho stretávacieho svetlometu musí byť najmenšia vzdialenosť: — 75 mm pri minimálnej svietivosti smerovky 90 cd, — 40 mm pri minimálnej svietivosti smerovky 175 cd, — 20 mm pri minimálnej svietivosti smerovky 250 cd, — ≤ 20 mm pri minimálnej svietivosti smerovky 400 cd. 6.3.3.1.2 Vzdialenosť medzi vnútornými okrajmi svietiacich plôch zadných smerových svetiel musí byť najmenej 180 mm za predpokladu, že sú splnené požiadavky časti A bod 10 prílohy I aj v prípade, kedy je montovaná registračná tabuľka. 6.3.3.2 Vzhľadom k výške: minimálne 350 mm, maximálne 1 200 mm nad vozovkou. 6.3.3.3 Vzhľadom k dĺžke: vzdialenosť smerom vpred medzi priečnou rovinou, ktorá obmedzuje najzadnejší pozdĺžny okraj vozidla a referenčným stredom zadných smerových svetiel nesmie presiahnuť 300 mm. 6.3.4 Geometrická viditeľnosť Horizontálne uhly: pozridoplnok 2. Vertikálne uhly: 15° nad a pod horizontálu. Vertikálny uhol môže byť však znížený na 5°, ak sú svetlá umiestnené nižšie než 750 mm nad vozovkou. 6.3.5 Orientácia Smerové svetlá sa môžu natáčať s uhlom riadenia 6.3.6 Môžu byť v skupine s jedným alebo viacerými svietidlami. 6.3.7 Nesmú byť združené s ktorýmkoľvek iným svietidlom. 6.3.8 Nesmú byť zlúčené s ktorýmkoľvek iným svietidlom. 6.3.9 Elektrické zapojenie Smerové svetlá musia byť zapínané nezávisle na ostatných svietidlách. Všetky smerové svetlá na tej istej strane vozidla sa musia zapínať a vypínať tým istým ovládacím zariadením. 6.3.10 Prevádzkové kontrolné zariadenie: nepovinné. Môže byť optické alebo akustické, alebo obojaké. Ak je optické, musí byť zeleným blikajúcim svetlom a musí byť viditeľné pri všetkých obvyklých prevádzkových podmienkach. Pri poruche ktoréhokoľvek smerového svetla musí zostať zhasnuté alebo zostať rozsvietené bez blikania, alebo výrazne zmeniť frekvenciu blikania. Ak je úplne akustické, musí byť zreteľne počuteľné a musí mať zhodné prevádzkové vlastnosti ako optické kontrolné zariadenie. 6.3.11 Iné požiadavky Charakteristiky uvedené nižšie sa musia merať s generátorom napájajúcim len obvody nevyhnutné na činnosť motora a svetelných zariadení. 6.3.11.1 Po tom, čo sa uvedie do činnosti ovládač zariadenia na svetelnú signalizáciu, musí najneskôr do jednej sekundy nasledovať rozsvietenie svetla a najneskôr do jeden a pol sekundy prvé zhasnutie svetla. 6.3.11.2 U všetkých vozidiel, ktorých smerové svetlá sú napájané jednosmerným prúdom: 6.3.11.2.1 musí svetlo blikať frekvenciou 90 ± 30-krát za minútu; 6.3.11.2.2 smerové svetlá na tej istej strane musia blikať rovnakou frekvenciou a vo fáze. 6.3.11.3 Keď má vozidlo montované smerové svetlá napájané striedavým prúdom, musia pri otáčkach motora medzi 50 % a 100 % otáčok zodpovedajúcich maximálnej rýchlosti vozidla: 6.3.11.3.1 svetlá blikať frekvenciou 90 ± 30-krát za minútu; 6.3.11.3.2 smerové svetlá na tej istej strane vozidla blikať buď súčasne alebo striedavo. Predné svetlá nesmú byť viditeľné dozadu ani zadné dopredu v zónach definovaných v doplnku I. 6.3.11.4 Keď má vozidlo montované smerové svetlá napájané striedavým prúdom, musí pri otáčkach motora medzi voľnobežnými otáčkami podľa výrobcu a 50 % otáčok, zodpovedajúcich maximálnej rýchlosti vozidla: 6.3.11.4.1 byť frekvencia blikania medzi 90 + 30 a 90 - 45-krát za minútu; 6.3.11.4.2 smerové svetlá na tej istej strane vozidla blikať buď súčasne alebo striedavo. Predné svetlá nesmú byť viditeľné dozadu ani zadné dopredu v zónach definovaných v doplnku 1. 6.3.11.5 V prípade poruchy jedného smerového svetla inej ako je skrat musí druhé svetlo pokračovať v blikaní alebo zostať rozsvietené, frekvencia sa však v tomto stave môže od stanovenej frekvencie líšiť. 6.4 Brzdové svetlá 6.4.1 Počet: jedno alebo dve. 6.4.2 Usporiadanie: žiadne osobitné špecifikácie. 6.4.3 Umiestnenie 6.4.3.1 Vzhľadom k šírke: ak je iba jediné brzdové svetlo, musí jeho referenčný stred ležať v strednej pozdĺžnej rovine vozidla, ak sú dve brzdové svetlá, musia byť umiestnené symetricky voči strednej pozdĺžnej rovine vozidla. 6.4.3.2 Vzhľadom k výške: minimálne 250 mm, maximálne 1 500 mm nad vozovkou. 6.4.3.3 Vzhľadom k dĺžke: na zadnej časti vozidla. 6.4.4 Geometrická viditeľnosť Horizontálny uhol: 45° vľavo a vpravo. Vertikálny uhol: 15° nad a pod horizontálu. Vertikálny uhol pod horizontálu sa však môže zmenšiť na 5°, ak je výška svetla nad vozovkou menšia než 750 mm. 6.4.5 Orientácia: smerom dozadu od vozidla. 6.4.6 Môžu byť v skupine s jedným alebo viacerými zadnými svietidlami. 6.4.7 Nesmú byť združené s ktorýmkoľvek iným svietidlom. 6.4.8 Môžu byť zlúčené so zadným obrysovým svetlom. 6.4.9 Elektrické zapojenie: musí rozsvietiť, akonáhle sa uvedie do činnosti najmenej jedna prevádzková brzda. 6.4.10 Kontrolka zapojenia obvodu: zakázaná. 6.5 Predné obrysové svetlá 6.5.1 Počet: jedno alebo dve. 6.5.2 Usporiadanie:žiadne osobitné špecifikácie. 6.5.3 Umiestnenie 6.5.3.1 Vzhľadom k šírke: — jedno samostatné predné obrysové svetlo môže byť montované nad alebo pod, alebo na jednej či druhej strane iného čelného svietidla; ak sú tieto svetlá nad sebou, musí byť referenčný stred diaľkového svetlometu umiestnený na strednej pozdĺžnej rovine vozidla; ak sú tieto svetlá vedľa seba, musia byť ich referenčné stredy symetrické voči strednej pozdĺžne rovine vozidla, — predné obrysové svetlo, ktoré je zlúčené s iným čelným svietidlom, musí byť namontované tak, aby jeho referenčný stred bol umiestnený v strednej pozdĺžnej rovine vozidla, — dve predné obrysové svetlá, z ktorých je jedno alebo obidve zlúčené s iným čelným svietidlom, musia byť namontované tak, aby ich referenčné stredy boli symetrické voči strednej pozdĺžnej rovine vozidla. 6.5.3.2 Vzhľadom k výške: minimálne 350 mm, maximálne 1 200 mm nad vozovkou. 6.5.3.3 Vzhľadom k dĺžke: na prednej časti vozidla. 6.5.4 Geometrická viditeľnosť Horizontálny uhol: 80° vľavo a vpravo, ak je jediné predné obrysové svetlo; 80° von a 45° dovnútra, ak sú dve obrysové svetlá. Vertikálny uhol: 15° nad a pod horizontálu. Vertikálny uhol pod horizontálu však môže byť zmenšený na 5° u svetiel montovaných nad vozovkou nižšie než 750 mm. 6.5.5 Orientácia: smerom dopredu. Môže sa natáčať s uhlom riadenia. 6.5.6 Môžu byť v skupine s ktorýmkoľvek predným svietidlom. 6.5.7 Môžu byť zlúčené s ktorýmkoľvek predným svietidlom. 6.5.8 Elektrické zapojenie: žiadne osobitné špecifikácie. 6.5.9 Kontrolka zapojenia obvodu: povinná. Neblikajúce zelené kontrolné svetlo; táto kontrolka sa nepožaduje, ak je možné rozsvietiť alebo zhasnúť osvetlenie panelu prístrojov len spoločne s obrysovým svetlom. 6.5.10 Iné požiadavky: žiadne. 6.6 Zadné obrysové svetlá 6.6.1 Počet: jedno alebo dve. 6.6.2 Usporiadanie: žiadne osobitné špecifikácie. 6.6.3 Umiestnenie 6.6.3.1 Vzhľadom k šírke: ak je len jedno obrysové svetlo, musí byť jeho referenčný stred umiestnený v strednej pozdĺžnej rovine vozidla alebo ak sú dve obrysové svetlá, musia byť ich referenčné stredy symetrické voči strednej pozdĺžnej rovine vozidla. 6.6.3.2 Vzhľadom k výške: minimálne 250 mm, maximálne 1 500 mm nad vozovkou. 6.6.3.3 Vzhľadom k dĺžke: na zadnej časti vozidla. 6.6.4 Geometrická viditeľnosť Horizontálny uhol: 80° vľavo a vpravo, ak je jediné obrysové svetlo; 80° von a 45° dovnútra, ak sú dve obrysové svetlá. Vertikálny uhol: 15° nad a pod horizontálu. Vertikálny uhol pod horizontálu môže byť zmenšený na 5°, ak sú svetlá nad vozovkou nižšie než 750 mm. 6.6.5 Orientácia: smerom dozadu. 6.6.6 Môže byť v skupine s ktorýmkoľvek zadným svietidlom. 6.6.7 Môže byť združené so svetlom na osvetlenie zadnej registračnej tabuľky. 6.6.8 Môže byť zlúčené s brzdovým svetlom, zadným odrazovým sklom netrojuholníkovým alebo s oboma, alebo so zadným hmlovým svetlom. 6.6.9 Elektrické zapojenie: žiadne osobitné špecifikácie. 6.6.10 Kontrolka zapojenia obvodu: nepovinná. Jej funkcia môže byť tam, kde to je vhodné, plnená zariadením na predné obrysové svetlo. 6.6.11 Iné požiadavky: žiadne. 6.7 Predné hmlové svetlá 6.7.1 Počet: jeden alebo dva 6.7.2 Usporiadanie: žiadne osobitné špecifikácie 6.7.3 Umiestnenie 6.7.3.1 Vzhľadom k šírke — predné hmlové svetlo môže byť montované nad alebo pod,alebo na jednej či druhej strane iného čelného svietidla: ak sú tieto svetlá nad sebou, musí byť referenčný stred predného hmlového svetlometu umiestnený v strednej pozdĺžnej rovine vozidla; ak sú tieto svetlá vedľa seba, musia byť ich referenčné stredy symetrické voči strednej pozdĺžnej rovine vozidla, — predné hmlové svetlo, ktoré je zlúčené s iným čelným svietidlom, musí byť namontované tak, aby jeho referenčný stred bol umiestnený v strednej pozdĺžnej rovine vozidla, — dva predné hmlové svetlá, z ktorých je jedno alebo obidva zlúčené s iným čelným svietidlom, musia byť namontované tak, aby ich referenčné stredy boli symetrické voči strednej pozdĺžnej rovine vozidla. 6.7.3.2 Vzhľadom k výške: najmenej 250 mm nad vozovkou. Žiadny z bodov svietiacej plochy nesmie byť nad najvyšším bodom svietiacej plochy stretávacieho svetlometu. 6.7.3.3 Vzhľadom k dĺžke: na prednej časti vozidla. Táto požiadavka sa považuje za splnenú, ak vyžarované svetlo neobťažuje vodiča priamo ani nepriamo cez spätné zrkadlá a/alebo iné odrážajúce plochy na vozidle. 6.7.4 Geometrická viditeľnosť Je určená uhlami α a β uvedenými v bode A.10 prílohy I. α = 5° smerom hore a dole; β = 45° smerom vľavo a vpravo, v prípade necentrovaného hmlového svetla musí byť uhol dovnútra β = 10°. 6.7.5 Orientácia: smerom dopredu . Môže sa natáčať s uhlom riadenia. 6.7.6 Môže byť v skupine s akýmkoľvek iným predným svietidlom. 6.7.7 Nesmie byť združený s akýmkoľvek iným predným svietidlom. 6.7.8 Môže byť zlúčený s diaľkovým svetlometom a s predným obrysovým svetlom. 6.7.9 Elektrické zapojenie Predné hmlové svetlo sa musí dať rozsvecovať a vypínať nezávisle na diaľkových alebo stretávacích svetlometoch. 6.7.10 Kontrolka zapojenia obvodu: nepovinná. Zelené neblikajúce kontrolné svetlo 6.7.11 Iné požiadavky: žiadne 6.8 Zadné hmlové svetlá 6.8.1 Počet: jedno alebo dve. 6.8.2 Usporiadanie: žiadne osobitné špecifikácie. 6.8.3 Umiestnenie 6.8.3.1 Vzhľadom k šírke: jedno samostatné zadné hmlové svetlo môže byť montované nad, pod alebo vedľa iného zadného svetla: ak sú tieto svetlá nad sebou, musí byť referenčný stred hmlového svetla v strednej pozdĺžnej rovine vozidla; ak sú svetlá vedľa seba, musia byť ich referenčné stredy symetrické voči strednej pozdĺžnej rovine vozidla. Zadné hmlové svetlo zlúčené s iným zadným svietidlom musí byť montované tak, aby jeho referenčný stred ležal v strednej pozdĺžnej rovine vozidla. 6.8.3.2 Vzhľadom k výške: minimum 250 mm, maximum 900 mm nad vozovkou. 6.8.3.3 Vzhľadom k dĺžke: vzadu na vozidle. 6.8.3.4 Vzdialenosť medzi svietiacou plochou zadného hmlového svetla a svietiacou plochou brzdového svetla musí byť najmenej 100 mm. 6.8.4 Geometrická viditeľnosť Je určená uhlami α a β definovanými v bode A.10 prílohy I: α = 5° hore a 5° dole; β = 25° vľavo a vpravo. 6.8.5 Orientácia: smerom dozadu. 6.8.6 Môže byť v skupine s ktorýmkoľvek iným zadným svietidlom. 6.8.7 Nesmú byť združené s ktorýmkoľvek iným zadným svietidlom. 6.8.8 Môžu byť zlúčené so zadným obrysovým svetlom. 6.8.9 Elektrické zapojenie Svetlá nemôžu byť rozsvietené bez toho, aby svietili jedno alebo viac z nasledovných svetiel: diaľkový svetlomet, stretávací svetlomet alebo predné hmlové svetlo. Ak je montované predné hmlové svetlo, musí byť možné vypnúť zadné hmlové svetlo nezávisle na prednom hmlovom svetle. 6.8.10 Kontrolka zapojenia obvodu: povinná. Neblikajúce oranžové kontrolné svetlo. 6.8.11 Iné požiadavky: žiadne. 6.9 Svetelný výstražný signál 6.9.1 Požiadavky identické s požiadavkami stanovenými v bodoch 6.3 až 6.3.8. 6.9.2 Elektrické zapojenie Signál sa musí uviesť do činnosti samostatným ovládacím zariadením, ktoré umožňuje súčasne prúdové napájanie všetkým smerovým svetlám. 6.9.3 Kontrolka zapojenia obvodu: povinná . Červené blikajúce svetlo alebo ak nie je samostatná kontrolka, súčasnou činnosťou kontrolných zariadení špecifikovaných v bode 6.3.10. 6.9.4 Iné požiadavky Svetlo blikajúce frekvenciu 90 ± 30-krát za minútu. Po tom čo sa uvedie do činnosti ovládač zariadenia na svetelnú signalizáciu, musí najneskôr do jednej sekundy nasledovať rozsvietenie svetla a najneskôr do jeden a pol sekundy prvé zhasnutie svetla. Svetelný výstražný signál musí byť možné uviesť do činnosti dokonca aj vtedy, keď je zariadenie pre spúšťanie alebo zastavenie motora v polohe, kedy je chod motora nemožný. 6.10 Svetlo na osvetlenie zadnej registračnej tabuľky



6.10.1 Počet: jedno. Zariadenie sa môže skladať z niekoľkých optických častí na osvetlenie miesta na tabuľku. 6.10.2 Usporiadanie Také, aby zariadenie osvetlilo priestor vyhradený na registračnú tabuľku. 6.10.3 Umiestnenie 6.10.3.1 Vzhľadom k šírke 6.10.3.2 Vzhľadom k výške 6.10.3.3 Vzhľadom k dĺžke 6.10.4 Geometrická viditeľnosť 6.10.5 Orientácia 6.10.6 Môže byť v skupine s jedným alebo viacerými zadnými svietidlami. 6.10.7 Môže byť združené so zadným obrysovým svetlom. 6.10.8 Nesmie byť zlúčené s ktorýmkoľvek iným svietidlom. 6.10.9 Elektrické zapojenie: žiadne osobitné špecifikácie. 6.10.10 Kontrolka zapojenia obvodu: nepovinná Jej funkcia musí byť zabezpečená tou istou kontrolkou, aká je predpísaná na obrysové svetlo. 6.10.11 Iné požiadavky: žiadne. 6.11 Bočné odrazové sklo netrojuholníkové 6.11.1 Počet na jednej strane: jedno alebo dve triedy 1A ( 8 ). 6.11.2 Usporiadanie: žiadne osobitné špecifikácie. 6.11.3 Umiestnenie 6.11.3.1 Vzhľadom k šírke: žiadne osobitné špecifikácie. 6.11.3.2 Vzhľadom k výške: minimálne 300 mm, maximálne 900 mm nad vozovkou. 6.11.3.3 Vzhľadom k dĺžke: musia byť také, aby zariadenie nemohlo byť pri normálnych podmienkach zakryté vodičom alebo spolucestujúcim, ani ich oblečením. 6.11.4 Geometrická viditeľnosť Horizontálne uhly: 30° smerom dopredu a dozadu. Vertikálny uhol: 15° nad a pod horizontálu. Vertikálny uhol pod horizontálu sa však môže zmenšiť až na 5°, ak je výška odrazového skla nad vozovkou menšia než 750 mm. 6.11.5 Orientácia:referenčná os odrazových skiel musí byť kolmá na strednú pozdĺžnu rovinu vozidla a musí smerovať von. Odrazové sklá vpredu sa môžu natáčať s uhlom riadenia. 6.11.6 Môže byť v skupine s inými zariadeniami svetelnej signalizácie. 6.12 Zadné odrazové sklá netrojuholníkové 6.12.1 Počet: jedno triedy 1A (8) . 6.12.2 Usporiadanie: žiadne osobitné špecifikácie. 6.12.3 Umiestnenie 6.12.3.1 Vzhľadom k šírke: referenčný stred musí ležať v strednej pozdĺžnej rovine vozidla. 6.12.3.2 Vzhľadom k výške: minimálne 250 mm, maximálne 900 mm nad vozovkou. 6.12.3.3 Vzhľadom k dĺžke: na zadnej časti vozidla. 6.12.4 Geometrická viditeľnosť Horizontálny uhol: 30° vľavo a vpravo. Vertikálny uhol: 15° nad a pod horizontálu. Vertikálny uhol pod horizontálu sa však môže zmenšiť až na 5°, ak je výška odrazového skla nad vozovkou menšia než 750 mm. 6.12.5 Orientácia: smerom dozadu. 6.12.6 Môže byť v skupine s ktorýmkoľvek iným svietidlom. 6.12.7 Svietiaca plocha odrazového skla môže mať časti spoločné s ktorýmkoľvek iným zadným červeným svetlom.